CELEX: 32017D1853
Language: fi
Date: 2017-10-10 00:00:00
Title: Neuvoston täytäntöönpanopäätös (EU) 2017/1853, annettu 10 päivänä lokakuuta 2017, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU muuttamisesta

14.10.2017   
            
            
               FI
            
            
               Euroopan unionin virallinen lehti
            
            
               L 265/15
            
         NEUVOSTON TÄYTÄNTÖÖNPANOPÄÄTÖS (EU) 2017/1853,
   annettu 10 päivänä lokakuuta 2017,
   Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Liettua pyysi komissiossa 26 päivänä huhtikuuta 2017 vastaanotetuksi kirjatussa kirjeessä lupaa direktiivin 2006/112/EY 287 artiklan 11 alakohdasta poikkeavaan toimenpiteeseen, jotta verovelvollisille, joiden vuosittainen liikevaihto on enintään 45 000 euroa, myönnettyä verovapautusta voitaisiin jatkaa. Kyseisellä toimenpiteellä nämä verovelvolliset vapautettaisiin tietyistä tai kaikista direktiivin 2006/112/EY XI osaston 2–6 luvussa tarkoitetuista arvonlisäveroon liittyvistä velvoitteista.
            
         
               (2)
            
            
               Komissio antoi Liettuan pyynnön tiedoksi muille jäsenvaltioille 8 ja 10 päivänä toukokuuta 2017 päivätyillä kirjeillä. Komissio ilmoitti 11 päivänä toukokuuta 2017 päivätyllä kirjeellä Liettualle, että sillä oli kaikki pyynnön arviointia varten tarvittavat tiedot.
            
         
               (3)
            
            
               Jäsenvaltioilla on jo käytettävissään direktiivin 2006/112/EY XII osaston mukainen pienten yritysten erityisjärjestelmä. Jatkettava toimenpide poikkeaa direktiivin 2006/112/EY XII osastosta ainoastaan siten, että verovelvollisen vuosittaisen liikevaihdon raja-arvo on erityisjärjestelmässä korkeampi kuin Liettualle direktiivin 2006/112/EY 287 artiklan 11 alakohdan nojalla sallittu 29 000 euron raja-arvo.
            
         
               (4)
            
            
               Liettualle annettiin neuvoston täytäntöönpanopäätöksellä 2011/335/EU (2) lupa myöntää poikkeavana toimenpiteenä verovapautus 31 päivään joulukuuta 2014 saakka verovelvollisille, joiden vuosittainen liikevaihto on enintään 45 000 euroa. Poikkeavan toimenpiteen voimassaoloa jatkettiin 31 päivään joulukuuta 2017 neuvoston täytäntöönpanopäätöksellä 2014/795/EU (3).
            
         
               (5)
            
            
               Koska kiinteä raja-arvo on vähentänyt pienten yritysten arvonlisäverovelvoitteita ja näin ollen niille aiheutuvia hallinnollisia kustannuksia, Liettualle olisi annettava lupa jatkaa toimenpiteen soveltamista rajoitetun ajan 31 päivään joulukuuta 2020 saakka. Verovelvolliset voivat edelleen valita tavanomaiset arvonlisäverojärjestelyt.
            
         
               (6)
            
            
               Pienten yritysten erityisjärjestelmää koskevia direktiivin 2006/112/EY 281–294 artiklan säännöksiä tarkastellaan parhaillaan uudelleen, ja direktiivi, jolla muutetaan kyseisiä direktiivin 2006/112/EY säännöksiä, saattaa näin ollen tulla voimaan ennen 31 päivää joulukuuta 2020.
            
         
               (7)
            
            
               Liettuan toimittamista tiedoista ilmenee, että poikkeuksen jatkamisella on vain vähäinen vaikutus lopullisessa kulutusvaiheessa kerättävien verotulojen kokonaismäärään.
            
         
               (8)
            
            
               Poikkeus ei vaikuta arvonlisäverosta kertyviin unionin omiin varoihin, koska Liettua tekee kompensaatiolaskelman neuvoston asetuksen (ETY, Euratom) N:o 1553/89 (4) 6 artiklan mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2011/335/EU 2 artiklan toinen kohta seuraavasti:
   
      ”Sitä sovelletaan 1 päivästä tammikuuta 2012 alkaen 31 päivään joulukuuta 2020 tai sellaisen direktiivin voimaantulopäivään, jolla muutetaan direktiivin 2006/112/EY 281–294 artiklan säännöksiä, sen mukaan, kumpi näistä ajankohdista on aikaisempi.”
   
   2 artikla
   Tämä päätös tulee voimaan päivänä, jona se annetaan tiedoksi.
   Sitä sovelletaan 1 päivästä tammikuuta 2018.
   3 artikla
   Tämä päätös on osoitettu Liettuan tasavallalle.
   
      Tehty Luxemburgissa 10 päivänä lokakuuta 2017.
      
         
            Neuvoston puolesta
         
         
            Puheenjohtaja
         
         T. TÕNISTE
      
   
   
      (1)  EUVL L 347, 11.12.2006, s. 1.
   
      (2)  Neuvoston täytäntöönpanopäätös 2011/335/EU, annettu 30 päivänä toukokuuta 2011, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun neuvoston direktiivin 2006/112/EY 287 artiklasta poikkeavaa toimenpidettä (EUVL L 150, 9.6.2011, s. 6).
   
      (3)  Neuvoston täytäntöönpanopäätös 2014/795/EU, annettu 7 päivänä marraskuuta 2014, Liettuan tasavallalle annettavasta luvasta soveltaa yhteisestä arvonlisäverojärjestelmästä annetun direktiivin 2006/112/EY 287 artiklasta poikkeavaa toimenpidettä annetun täytäntöönpanopäätöksen 2011/335/EU soveltamisen jatkamisesta (EUVL L 330, 15.11.2014, s. 44).
   
      (4)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).